CELEX: 32010R0170
Language: ro
Date: 2010-03-01 00:00:00
Title: Regulamentul (UE) nr. 170/2010 al Comisiei din 1 martie 2010 de modificare a Regulamentului (CE) nr. 1249/96 de stabilire a normelor de aplicare a Regulamentului (CEE) nr. 1766/92 al Consiliului în ceea ce privește drepturile de import în sectorul cerealelor

2.3.2010   
            
            
               RO
            
            
               Jurnalul Oficial al Uniunii Europene
            
            
               L 51/8
            
         REGULAMENTUL (UE) NR. 170/2010 AL COMISIEI
   din 1 martie 2010
   de modificare a Regulamentului (CE) nr. 1249/96 de stabilire a normelor de aplicare a Regulamentului (CEE) nr. 1766/92 al Consiliului în ceea ce privește drepturile de import în sectorul cerealelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143 coroborat cu articolul 4,
   întrucât:
   
               (1)
            
            
               Articolul 2 alineatul (4) prima liniuță din Regulamentul (CE) nr. 1249/96 al Comisiei (2) prevede reducerea taxei la import cu 3 EUR/tonă atunci când portul de descărcare este un port mediteraneean și mărfurile sosesc prin Oceanul Atlantic sau prin Canalul de Suez. Pentru a aplica un tratament similar porturilor de descărcare de la Marea Neagră, este necesară extinderea, în aceleași condiții, a acestei dispoziții la porturile respective.
            
         
               (2)
            
            
               Regulamentul (CE) nr. 1249/96 trebuie modificat în consecință.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   La articolul 2 alineatul (4) din Regulamentul (CE) nr. 1249/96, prima liniuță se înlocuiește cu următorul text:
   
               „—
            
            
               port mediteraneean (dincolo de Strâmtoarea Gibraltar) sau port la Marea Neagră și dacă mărfurile sosesc prin Oceanul Atlantic sau prin Canalul de Suez, Comisia reduce taxa la import cu 3 EUR/tonă,”.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 161, 29.6.1996, p. 125.